Svetové dedičstvo UNESCOSvetové dedičstvo UNESCO

 
**Fan-ťing-šan** (čín. 梵净山, pchin-jin: *Fànjìngshān*) je hora, ktorá sa nachádza v okrese Tchung-žen, provincia Kuej-čou, je najvyšší vrch pohoria Wu-ling v juhovýchodnej Číne s nadmorskou výškou 2 570 m. **Národná prírodná rezervácia Fan-ťing-šan** bola založená v roku 1978 a v roku 1986 bola vyhlásená za biosférickú rezerváciu UNESCO. Fan-ťing-šan je posvätná hora v čínskom budhizme, považovaná za bódhimandu (pozíciu prebudenia) Budhu Maitréju. V roku 2018 bo zapísaný do zoznamu svetového dedičstva UNESCO.

Názov
-----

Názov hory „Fan-ťing" je skratkou z *Fan-tchien Ťing-tu* (梵天净土), alebo „Brahmova čistá zem". *Fan-tchien* je čínske meno pre budhistického nebeského kráľa Brahmu a *Ťing-tu* je čínske pre „čistú zem", ústredný koncept budhistickej školy čistej zeme.

Poloha a prostredie
-------------------

Fan-ťing-šan sa nachádza v Tchung-žen, provincia Kuej-čou v juhovýchodnej Číne. Je to najvyšší vrch pohoria Wu-ling, v ktorom sa nachádza ďalšia prírodná rezervácia zapísaná v UNESCO, Wu-ling-jüan. Nadmorská výška jeho terénu sa pohybuje od 480 do 2 570 metrov nad hladinou mora.

Národná prírodná rezervácia Fan-ťing-šan bola založená v roku 1978 a v roku 1986 bola vyhlásená za biosférickú rezerváciu UNESCO. Celková plocha rezervy je 567 km2 a je chránenou oblasťou pre prvotnú vegetáciu strednej subtropickej alpínskej oblasti východnej Číny. Hora bola vyhlásená za svetové dedičstvo v júli 2018.

Relatívna izolácia Fan-ťing-šanu zabezpečila vysoký stupeň biodiverzity. Endemické druhy ako vzácny langur Brelichov (ktorému sa hovorí aj kuejčouská zlatá opica, *Rhinopithecus brelichi*) a jedľa fanťingšanská *(Abies fanjingshanensis)* sa vyskytujú iba v malom regióne s centrom vo Fan-ťing-šane. Vo Fan-ťing-šane sa nachádza aj niekoľko ohrozených druhov vrátane veľmloka čínskeho, kabara pižmového a bažanta kráľovského. Nachádza sa tu aj najväčší a najsúvislejší subtropický pralesovitý bukový les.

* Fan-ťing-šanFan-ťing-šan
* The Mushroom RockHubová skala
* Stone StepsKamenné schody
* Ťin-tingŤin-ting

Budhizmus
---------

Fan-ťing-šan je považovaný za posvätnú horu čínskeho budhizmu, ktorý sa radí tesne pod Štyri posvätné hory budhizmu. Považuje sa za bódhimandu (alebo *tao-čchang*) – miesto, v ktorom človek dosiahol osvietenie – Budhu Maitréju. Vplyv budhizmu dorazil na Fan-ťing-šan najneskôr za dynastie Tchang, najmä potom, čo Chou Chung-žen (侯弘仁) postavil cestu Cang-kche (牂牁道) v roku 639 nášho letopočtu, čo uľahčilo dopravu v hornatej oblasti a miestne archívy zaznamenávajú výstavbu niekoľkých chrámov v tejto oblasti. Ďalšie chrámy boli postavené počas nasledujúcich dynastií Sung a Jüan.

Budhizmus veľmi prosperoval počas dynastií Ming a Čching, keď sa kult Tchien-kuan Maitreja (天冠弥勒) stal dominantným vo Fan-ťing-šane. Povstanie v Po-čou na konci 16. storočia spôsobilo veľké škody na chrámoch na Fan-ťing-šane. Po potlačení povstania nariadil cisár Wan-li mníchovi Miao-süanovi (妙玄) prerobiť Zlatý vrch a chrám Čcheng-en (承恩寺). V tejto oblasti bolo vybudovaných mnoho ďalších chrámov, ktoré začali zlatú éru budhizmu vo Fan-ťing-šane. Väčšina chrámov počas dynastie Ming a Čching patrila k sektám budhizmu Čistá zem a Lin-ťi.

Počas nepokojov, ktoré zvrhli dynastiu Čching, bolo mnoho chrámov zničených lúpežnými armádami a banditmi a v ére Čínskej republiky zostalo len málo mníchov. Po ďalších deštrukciách počas kultúrnej revolúcie zažíva budhizmus od 80. rokov 20. storočia renesanciu. Mnoho starých chrámov bolo prestavaných a postavené nové, vrátane chrámu Čcheng-en, chrámu Chu-kuo čchan (护国禅寺), Veľký chrám Zlatého Budhu (大金佛寺) a chrám Lung-čchüan (龙泉寺).

 

V roku 2010 bol otvorený Budhistický kultúrny park Fan-ťing-šan so Zlatou sálou, v ktorej sa nachádza 5 metrov vysoká socha Budhu Maitreja vyrobená z 250 kg zlata a tisícok drahokamov. Hovorí sa, že ide o najväčšiu zlatú sochu Maitréju na svete.

* Buddhist temple on Red Clouds Golden SummitBudhistický chrám na Zlatom vrchole v červených oblakoch
* Cheng'en Temple fromMount FanjingChrám Čcheng-en z hory Fan-ťing-šan
* Dharma Hall, Cheng'en TempleSieň Dharmy, Chrám Čcheng-en

Uznanie
-------

Asteroid 215021 Fan-ťing-šan, objavený astronómami z PMO NEO Survey Programme v roku 2005, bol pomenovaný po lokalite svetového dedičstva. Oficiálne meno zverejnilo Centrum pre malé planétky 8. novembra 2019.

Rod fosílnych drsnokožcov *Fanjingshania* objavených v provincii Kuej-čou bol pomenovaný podľa hory Fan-ťing-šan.

Referencie
----------

1. 1 2 3 4  Government of Tongren. *铜仁梵净山佛教文化综述 (Prehľad budhistickej kultúry v na Fan-ťing-šane v Tchung-žene)* [online]. [Cit. 2023-12-06]. Dostupné online. Archivované 2018-07-05 z originálu. (po čínsky)
2. 1 2 3 4 5  UNESCO. *Fanjingshan Biosphere Reserve, China* [online]. [Cit. 2023-12-06]. Dostupné online. (po anglicky)
3. 1 2 3 4  UNESCO World Heritage Centre. *Fanjingshan* [online]. [Cit. 2023-12-06]. Dostupné online. (po anglicky)
4. ↑   *The International Astronomical Union Minor Planet Center* [online]. minorplanetcenter.net, [cit. 2023-12-06]. Dostupné online.
5. ↑  ANDREEV, Plamen. *Spiny chondrichthyan from the lower Silurian of South China* [online]. nature.com, rev. 2022-09-28, [cit. 2023-12-06]. Dostupné online.

Zdroj
-----

* *Tento článok je čiastočný alebo úplný preklad článku Fanjingshan na anglickej Wikipédii.*

| * z
* d
* u
Čínske pamiatky na zozname svetového dedičstva UNESCO |
| --- |
| 
* Tchaj-šan
* Veľký čínsky múr
* Zakázané mesto a Mukdenský palác
* Mo-kao kchu
* Mauzóleum prvého cisára dynastie Čchin
* Čou-kchou-tien
* Chuang-šan
* Ťiou-čaj-kou
* Chuang-lung
* Wu-ling-jüan
* Čcheng-te pi-šu šan-čuang
* Čchü-fu
* Wu-tang
* Potala
* Národný park Lu-šan
* E-mej-šan a Budha z Le-šanu
* Staré mesto Li-ťiang
* Pching-jao
* Klasické záhrady v Su-čou
* Letný palác a cisárska záhrada v Pekingu
* Chrám Nebies
* Wu-i
* Skalné kresby v Ta-cu
* Čching-čcheng a Zavlažovací systém pri Tu-ťiang-jene
* Staroveké dediny Si-ti a Chung-cchun
* Lung-men š’-kchu
* Cisárske hrobky dynastií Ming a Čching
* Jün-kang š'-kchu
* San-ťiang-ping-liou
* Hlavné mestá a hrobky starého kráľovstva Kogurjo
* Historické centrum Macaa
* Jin-sü
* Rezervácie pandy veľkej v S'-čchuane
* Tiao-lou
* Čung-kuo nan-fang kcha-s'-tche
* Fu-ťien tchu-lou
* San-čching-šan
* Wu-tchaj-šan
* Historické pamiatky v Teng-fengu v „Strede Neba a Zeme
* Reliéf Tan-sia
* Kultúrna krajina okolo Západného jazera v Chang-čou
* Nálezisko fosílií v Čcheng-ťiangu
* Šang-tu
* Pohorie Ťanšan
* Chanijské ryžové terasy v Chung-che
* Hodvábna cesta
* Veľký kanál
* Sídla domorodých úradov Tchu-s’
* Chuašanské skalné maľby
* Lesy Šen-nung-ťia v Chu-peji
* Pohorie Kokošili v Čching-chaji
* Historické medzinárodné sídlisko Ku-lang-jü
* Fan-ťing-šan
* Archeologické ruiny mesta Liang-ču
* Hniezdiská sťahovavých vtákov pozdĺž pobrežia Žltého mora a Pochajského zálivu
* Čchüan-čou
* Kultúrna krajina starých čajových lesov na hore Ťing-maj v Pchu-eri

 | Čína |